b'\n_START_ARTICLE_\nTlakovec spomina\n_START_PARAGRAPH_\nSeznam Tlakovcev spomina v Sloveniji vsebuje kamne spotikavce, ki spominjajo na usodo tistih, ki so bili umorjeni, deportirani, izgnani ali ubiti v obdobju nacionalsocializma v dana\xc5\xa1nji Sloveniji. Tlakovce spomina je polo\xc5\xbeil Gunter Demnig. V sloven\xc5\xa1\xc4\x8dini se Tlakovec spomina imenuje tudi spotikavec._NEWLINE_Slovensko mesto Maribor je bilo leta 2012 evropska prestolnica kulture in v okviru projekta Shoah - Let Us Remember, ki ga je financirala projektna skupina za mednarodno sodelovanje na podro\xc4\x8dju izobra\xc5\xbeevanja o holokavstu, spominu in raziskavah, organizirala prvo postavitev kamnov v Sloveniji. 25. in 26. januarja 2012, ob mednarodnem dnevu spomina na \xc5\xbertve holokavsta, so potekala praznovanja s simboli\xc4\x8dnim polaganjem Tlakovcev spomina na treh mestih.  Dejansko namestitev sta 13. julija 2012 izvedla Gunter Demnig in takratni slovenski predsednik Danilo T\xc3\xbcrk, ko sta postavila zadnji kamen.\n_START_SECTION_\nTlakovci spomina v Lendavi in Murski Soboti\n_START_PARAGRAPH_\nV Lendavi so postavili tlakovce v Glavni ulici pred nekdanjimi domovanji judovskih dru\xc5\xbein Blau, Balkanyi in \xc4\x8dlani dru\xc5\xbeine Schwarz. Ker je Lendava na dvojezi\xc4\x8dnem obmo\xc4\x8dju, bo vsaka oseba dobila dva tlakovca, enega s slovenskim in enega z mad\xc5\xbearskim napisom._NEWLINE_V Murski Soboti so tlakovec dobile dru\xc5\xbeine Berger, Hahn in Frim, ki so le tri od \xc5\xa1tevilnih iz judovske skupnosti, ki bodo po na\xc4\x8delu en tlakovec za eno ime obujene iz do pred kratkim brezimnih in pozabljenih \xc5\xbertev nacizma._NEWLINE_Tlakovce so postavili 17. septembra 2019, v prisotnosti avtorja projekta, nem\xc5\xa1kega umetnika Guntherja Demniga._NEWLINE_Kamni, prevle\xc4\x8deni s slojem medenine in vklesanimi osebnimi podatki posamezne \xc5\xbertve, so \xc5\xbee postavljeni v ve\xc4\x8d kot 610 mestih v Nem\xc4\x8diji, Avstriji, Belgiji, Ukrajini, na Nizozemskem, \xc4\x8ce\xc5\xa1kem, Mad\xc5\xbearskem in Norve\xc5\xa1kem.'